Ιταλική γλώσσα

Η **ιταλική γλώσσα** (, ) είναι λατινογενής γλώσσα, άμεση διάδοχος της διαλέκτου της Φλωρεντίας. Ανήκει στην οικογένεια των ινδοευρωπαϊκών γλωσσών και ομιλείται από 85 εκατομμύρια ανθρώπους, μεταξύ των οποίων 67 εκατομμύρια φυσικούς ομιλητές, κυρίως στην Ιταλία. Η Επίσημη Ιταλική συνυπάρχει στην Ιταλία μαζί με έναν μεγάλο αριθμό νεο-λατινικών ιδιωμάτων και τοπικών διαλέκτων. Όπως πολλές γλώσσες που γράφονται με το Λατινικό αλφάβητο, τα ιταλικά έχουν διπλά σύμφωνα. Ωστόσο, αντίθετα με, για παράδειγμα, τα Γαλλικά και τα Ισπανικά, τα διπλά σύμφωνα προφέρονται ως μακρά στα ιταλικά. Από τις Ρομανικές γλώσσες, τα ιταλικά θεωρούνται γενικά πως είναι η γλώσσα με την πιο στενή ομοιότητα με τα Λατινικά υπό όρους λεξιλογίου, αν και τα Ρουμανικά συντηρούν πιο πιστά τη γραμματική των Κλασικών Λατινικών, ενώ τα Σαρδηνιακά είναι τα πιο συντηρητικά υπό όρους φωνολογίας.

## Γεωγραφική εξάπλωση

*Στις περιπτώσεις που η Ιταλική είναι επίσημη γλώσσα σε μια περιοχή, αυτή σημειώνεται με *'έντονα γράμματα**''

Στην Ευρώπη:
[[Αρχείο:Knowledge of Italian EU map.svg|μικρογραφία|Γνώση των Ιταλικών στην Ε.Ε.]]


Εκτός της Ευρώπης:


Παρακάτω παρατίθεται η αντίστοιχη προφορά στα ελληνικά και στο [[Διεθνές Φωνητικό Αλφάβητο]]. Να σημειωθεί ότι η προφορά στα ελληνικά δεν είναι πάντα ακριβής, για τις διαφορές μεταξύ των δύο γλωσσών, και αυτός είναι ο λόγος αναγκαίας παράθεσης του [[Διεθνές Φωνητικό Αλφάβητο|Διεθνούς Φωνητικού Αλφαβήτου]].

== Φωνολογία ==



1.[[#ref_διαφορές1_a|**^**]]Στα ιταλικά η προφορά των φθόγγων τσ και τζ έχει δύο διαφορετικές χροιές: Στην περίπτωση του c, του g, ή του sc σε παρομοίωση με τις αγγλικές λέξεις <u>ch</u>erry, en<u>j</u>oy, και <u>sh</u>ip. Στην περίπτωση του z η προφορά είναι αντίστοιχη των αγγλικών λέξεων an<u>ts</u> ή a<u>ds</u>.

2.[[#ref_διαφορές2_b|**^**]]Σύμφωνα αυτού του είδους συναντούμε σε μερικές περιοχές της Ελλάδας, όπως για παράδειγμα στη Μυτιλήνη. Για κατανόηση, η αντιστοιχία είναι ακριβώς η προφορά της λέξης ''Μυτι<u>λή</u><u>νη</u>'' από τοπικούς κατοίκους. Το σύμφωνο ''gl'' μπορεί να αποδοθεί όπως το ''λ'' στη λέξη ''μα<u>λλ</u>ιά'' και ''γυα<u>λ</u>ιά''. Το σύμφωνο ''gn'' μπορεί να αποδοθεί όπως το ''ν'' στη λέξη ''μπά<u>ν</u>ιο'' και ''για<u>νν</u>ιώτικο''.

3.[[#ref_διαφορές3_c|**^*']]Στην περίπτωση του s και του z, υπάρχουν δυο διαφορετικές προφορές: Η αντιστοιχία είναι με τις αγγλικές λέξεις <u>s</u>un και len<u>s</u>. Ενώ για τα φωνήματα g και c οι κανόνες προφοράς είναι αρκετά απλοί (και εξαρτώνται από το μικρό πλήθος φωνηέντων της ιταλική γλώσσας, όπως ήδη αναφέρθηκε στον πίνακα), οι κανόνες για την προφορά των φωνημάτων s και z είναι πολυπλοκότεροι. *(Στα ιταλικά, κάτω μέρος της σελίδας)''.

## Άρθρα
Στην ιταλική γλώσσα υπάρχουν δύο τύποι άρθρων: το οριστικό και το αόριστο άρθρο.

### Οριστικό άρθρο

### Αόριστο άρθρο

## Γεωγραφική κατανομή
Η ιταλική γλώσσα είναι η επίσημη γλώσσα της Ιταλίας, του Σαν Μαρίνο, του Βατικανού και μία από τις τέσσερεις επίσημες γλώσσες της Ελβετίας. Επίσης, αποτελεί επίσημη γλώσσα σε περιφερειακό επίπεδο στην Κροατία (επαρχία της Ίστρια) και στη Σλοβενία (Σλοβένικη Ίστρια). Είναι μία από τις 24 επίσημες γλώσσες της Ευρωπαϊκής Ένωσης (Ε.Ε.) και μία από τις γλώσσες εργασίας του Συμβουλίου της Ευρώπης. Άλλοι οργανισμοί που έχουν ως επίσημη γλώσσα τα ιταλικά είναι: ο Οργανισμός για την Ασφάλεια και τη Συνεργασία στην Ευρώπη (ΟΑΣΕ) και το Τάγμα της Μάλτας. Ο αριθμός των φυσικών ομιλητών ξεπερνά τα 67 εκατομμύρια, ενώ ο συνολικός αριθμός των ομιλητών αγγίζει τα 85 εκατομμύρια παγκοσμίως.

Υπάρχουν ακόμη μειονότητες ιταλόφωνων στη νότια Γαλλία και στο Μονακό.

Σε παγκόσμια κλίμακα, τα Ιταλικά κατέχουν την πέμπτη θέση ανάμεσα στα προσφερόμενα μαθήματα ξένων γλωσσών μετά από τα Αγγλικά, τα Γαλλικά, τα Γερμανικά και τα Ισπανικά. Το μεγαλύτερο μέρος των ομιλητών της Ιταλικής ως ξένης γλώσσας εντοπίζεται στη λεκάνη της Μεσογείου, λόγω των ιστορικών και πολιτιστικών δεσμών με την Ιταλία.

Η γνώση των ιταλικών ως ξένη γλώσσα γνωρίζει μεγάλη διάδοση στην ευρωπαϊκή ήπειρο χάρη στην προώθηση της πολυγλωσσίας στο πλαίσιο της Ε.Ε. όπου η ιταλική είναι η τέταρτη πιο δημοφιλής γλώσσα μετά τα αγγλικά, τα γερμανικά, και τα γαλλικά. Σύμφωνα με το Ευρωβαρόμετρο (2012) περισσότεροι από 14 εκατομμύρια Ευρωπαίοι μαθαίνουν τα ιταλικά ως ξένη γλώσσα. Οι χώρες με τα μεγαλύτερα ποσοστά είναι η Μάλτα (66%), η Σλοβενία (15%), η Κροατία (14%), η Αυστρία (5%), η Γαλλία (4%), το Λουξεμβούργο (4%), η Γερμανία, η Ρουμανία, η Ελλάδα και η Κύπρος. 

Εκτός συνόρων Ε.Ε., στην Αλβανία, η γνώση των Ιταλικών είναι αρκετά διαδεδομένη χάρη στους ιστορικούς, οικονομικούς και πολιτικούς δεσμούς ανάμεσα στις δύο χώρες. Υπολογίζεται ότι 19.000 Ιταλοί κατοικούν στην Αλβανία. Σύμφωνα με στατιστικές, μεγάλο μέρος του πληθυσμού της Αλβανίας (έως και 70%) έχει μία στοιχειώδη γνώση των Ιταλικών, καθιστώντας τη την πιο διαδεδομένη ξένη γλώσσα στη χώρα. Ένας επιπλέον παράγοντας που διευκολύνει την εκμάθηση της ιταλικής γλώσσας στην Αλβανία είναι η εύκολη πρόσβαση στα ιταλικά τηλεοπτικά κανάλια.

Στην Ελβετία, τα ιταλικά παραμένουν η τρίτη δημοφιλέστερη γλώσσα μετά τα Γερμανικά και τα Γαλλικά. Ωστόσο το ποσοστό των ιταλόφωνων έχει μειωθεί σημαντικά τις τελευταίες δεκαετίες, από το 11,9% το 1970 στο 8,4% το 2015. Τα ιταλικά ομιλούνται κυρίως στο καντόνι Τιτσίνο.

Η γνώση των ιταλικών ωστόσο δεν περιορίζεται στην Ευρώπη, αλλά έχει εξαπλωθεί σε όλες τις ηπείρους μέσω της μετανάστευσης και της πρόσφατης ιστορίας.

Κατά τη διάρκεια της ιταλικής αποικιοκρατίας, ορισμένες αφρικανικές χώρες όπως η Λιβύη, η Ερυθραία, η Σομαλία και η Αιθιοπία- η τελευταία σε μικρότερο βαθμό βέβαια- είχαν υιοθετήσει τα ιταλικά ως επίσημη γλώσσα. Ακόμη και σήμερα, οι παλαιότερες γενιές είναι σε θέση να επικοινωνήσουν στα ιταλικά.

Η υπερπόντια μετανάστευση διαδραμάτισε ένα σημαντικό ρόλο στη διάδοση της ιταλικής γλώσσας στην Αμερική και την Ωκεανία. Μεγάλες κοινότητες ιταλόφωνων εντοπίζονται στις Ηνωμένες Πολιτείες Αμερικής, κυρίως στις βορειανατολικές πολιτείες, στα αστικά κέντρα του Καναδά, στην Αργεντινή, στη Βραζιλία, στην Ουρουγουάη, κάποιες ακόμα χώρες της Λατινικής Αμερικής και στην Αυστραλία.

Ως επίσημη γλώσσα του κράτους του Βατικανού και της Αγίας Έδρας, η ιταλική γλώσσα χρησιμοποιείται σε όλα τα εκκλησιαστικά έγγραφα και αποτελεί τη lingua franca του ρωμαικαθολικού δόγματος.

Η εισαγωγή των νέων τεχνολογιών στον χώρο της εκμάθησης ξένων γλωσσών, προσφέρει τη δυνατότητα σε πολλούς χρήστες του διαδικτύου να μάθουν τη γλώσσα χρησιμοποιώντας ειδικά σχεδιασμένες εφαρμογές. Μία από τις γνωστότερες εφαρμογές είναι το Ντουολίνγκο που παρέχει τη δυνατότητα σε 29 εκατομμύρια χρήστες να μάθουν ιταλικά.

## Σημειώσεις και πηγές


## Γενική βιβλιογραφία
* 
* 

## Εξωτερικοί σύνδεσμοι

* 


Κατηγορία:Κλιτές γλώσσες
Κατηγορία:Γλώσσες της Ιταλίας
Κατηγορία:Γλώσσες του Μονακό
Κατηγορία:Γλώσσες του Αγίου Μαρίνου
Κατηγορία:Γλώσσες της Σικελίας
Κατηγορία:Γλώσσες της Ελβετίας
Κατηγορία:Γλώσσες του Βατικανού
Κατηγορία:Γλώσσες της Σλοβενίας
Κατηγορία:Γλώσσες της Κροατίας
Κατηγορία:Γλώσσες υποκειμένου-ρήματος-αντικειμένου
Κατηγορία:Συλλαβικές γλώσσες
Κατηγορία:Ιταλοδαλματικές γλώσσες